ગુજરાતમાં વિધાનસભાની ચૂંટણી વખતે ખરાબ ઇવીએમ અને વીવીપેટ મશીનોના ઉપયોગ ન કરવા મામલે કોંગ્રેસ દ્વારા હાઇકોર્ટમાં સોમવારે એક અરજી દાખલ કરવામાં આવી હતી. જે મામલે હાઇકોર્ટે ચૂંટણી પંચને નોટિસ જાહેર કરી છે. જસ્ટિસ અખિલ કુરૈશી અને જસ્ટિસ એજે કોગજીની અધ્યક્ષતામાં બનેલી બેઠકે ચૂંટણી પંચને નોટિસ જાહેર કરી આ મામલે 13 નવેમ્બ સુધીમાં જવાબ આપવાનું કહ્યું છે. ગુજરાત કોંગ્રેસ દ્વારા રજૂ કરવામાં આવેલી અરજીમાં કહેવામાં આવ્યું હતું કે કુલ 70,182 વીવીપેટ મશીનો હતાં જેમાંથી 7 ટકા મશીનોમાં પહેલી તપાસ દરમિયાન ખરાબી જોવા મળી હતી. આ સાથે જ અનેક ઇવીએમ મશીનો અને કંટ્રોલ યુનિટમાં પર ગરબડ જોવા મળી હતી.કોંગ્રેસની આ અરજીમાં હાઇકોર્ટમાં કહેવામાં આવ્યું હતું કે ગુજરાત વિધાનસભાની ચૂંટણી વખતે તે વાત સ્પષ્ટ કરવામાં આવે કે તેવા જ મશીનોનો ઉપયોગ થાય જે યોગ્ય રીતે કાર્ય કરતા હોય.